የኢትዮጵያ አየር መንገድ ስድስት ተጨማሪ ድሪምላይነር አውሮፕላኖች ማዘዙን አስታወቀ
አየር መንገዱ በአሁኑ ወቅት  አስራ ሶስት  787 አውሮፕላኖች ያሉት ሲሆን በተጨማሪ የታዘዙት ድሪም ላይነሮች ቁጠሩን ወደ 19 እንደሚያሳድጉት ፒ አር የመረጃ ምንጭ አመልክቷል፡፡ይህም ተደራሽነቱን ለማስፋት የያዘውን ዕቅድ ለማሳካት እንደሚረዳውም ነው የኢትዮጵያ አየር መንገድ ዋና ሥራ አስፈፃሚ አቶ ተወልደ ገብረ ማረያም ያስረዱት፡፡አቶ ተወልደ «አየር መንገዱ በ2025 ሊደርስበት ላስቀመጠው ራዕይ ስኬት፣ የዘመናዊ አውሮፕላኖች ባለቤት የመሆን ዕቅድ፣ የማስፋፊያ ፕሮጀክትን ዕውን ለማድረግና ቴክኖሎጂውን ለማጠናከር በከፍተኛ ደረጃ ኢንቨስት ያደርጋል´ ማለታቸውን መረጃው ጨምሮ ገልፇል፡፡የተጨማሪዎቹ አውሮፕላኖች መገዛት ጥቅሙ ለአየር መንገዱን ብቻ ሳይሆን ለደንበኞችም መሆኑን ዋና ስራ አስፈፃሚው ጠቁመው ቦይንግ 787 በደንበኞች ዘንድ ከፍተኛ ተቀባይነትን አግኝቷል፣ብለዋል፡፡ በመሆኑም አየር መንገዱ በደንበኞች ተመራጭ ለመሆን ጠንክሮ ይሰራል፡፡ቦይንግ 787 ዘመናዊ ቴክኖሎጂዎች የተገጠሙለት፣ በጣም አስተማማኝና ለተሳፋሪዎች ምቹ አውሮፕላን ነው፡፡ 20 በመቶ ነዳጅ  የሚቆጥብ ሲሆን የካርቦን ልቀቱም ከበፊተኞቹ ጋር ሲነፃፀር 20 በመቶ ይቀንሳል፡፡«787 አውሮፕላን የኢትዮጵያ አየር መንገድ ለሚያደርጋቸው መካከለኛና ረጅም ጉዞዎች ልከኛ ነው´ ያሉት ደግሞ የቦይንግ የንግድ አውሮፕላኖች ፕሬዚዳንትና ዋና ሥራ አስፈፃሚ ራይ ኮነር ናቸው፡፡ የአሁኑ ትዕዛዝ በጣም አስተማማኝ፣ ብቃታቸው የተመሰከረላቸው እና ለተሳፋሪዎች ምቹ የሆኑ አውሮፕላኖችን  ማምረትን ታሳቢ ያደረገ ነው ብለዋል፡፡« ከአየር መንገዱ ጋር ያለንን ጥብቅ ግንኙነት አጠናክረን እንቀጥላለን´ ሲሉም ተደምጧል፡፡የኢትዮጵያ አየር መንገድ የ787 አውሮፕላን ባለቤት በመሆን ከአፍሪካ ቀዳሚ ነው፡፡ በአሁኑ ወቅትም  737፣ 757፣ 767፣ 777 እና 787 የሆኑ የህዝብ ማጓጓዣ አውሮፕላኖችን ይጠቀማል፡፡ ከዚህም በተጨማሪ 757፣ኤም ዲ11፣ 777 እና 737-400 ኤፍ አውሮፕላኖችን ለካርጎ አገልግሎት እየተጠቀመ ይገኛል፡፡የኢትዮጵያ አየር መንገድ እአአ በ1960 ለመጀመሪያ ጊዜ  ለቦይንግ ትዕዛዝ መስጠቱንም መረጃው አስታውሰዋል፡፡